Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1999. évi költségvetéséről szóló 1998. évi XC. törvény
Paragraph Index: 104

1. napján hatályba lépett. A törvény hatálybalépésével a visszásság kiküszöbölésre került. Az ajánlás elérte célját. Közigazgatási szervek eljárásával kapcsolatos ügyek OBH 4350/1996. Nem okoz alkotmányos jogokkal összefüggő visszásságot az államigazgatási szerv, ha az ügyfél által előterjesztett kérelmet érdemben elbírálja, az ügyfél iratbetekintési jogának gyakorlását biztosítja, az eljárást lezáró határozatot számára megküldi. A panaszos a lakóházukban lévő borozó működésének engedélyezésével kapcsolatos, a XIII. kerületi Polgármesteri Hivatal által lefolytatott államigazgatási eljárásnak érdekeivel ellentétes lezárulását sérelmezve fordult az Országgyűlési Biztosok Hivatalához. Az országgyűlési biztos általános helyettese megállapította, hogy az ügy kapcsán kizárólag azt vizsgálhatja, a panasszal érintett államigazgatási szerv elegett tett-e az államigazgatási eljárás általános szabályairól szóló törvény rendelkezéseiből fakadó kötelezettségeinek, valamint az alapelvként rögzített együttműködési kötelezettségének, illetve hogy a panaszos gyakorolhatta-e nyilatkozattételi jogo- 1999/79/II. szám sultságát. Az országgyűlési biztos általános helyettese már több esetben megállapította, hogy az Alkotmány által biztosított tisztességes eljáráshoz való jog a bíróságok nevesítése ellenére nem értelmezhető úgy mintha az a bíróság helyett eljáró szerveket felmentené a pártatlanság és tisztességes eljárás követelménye alól, és ezáltal az Alkotmány által biztosított jog érvényesíthetőségének alkotmányos cél nélküli korlátozását tenné lehetővé. A jelzett kiterjesztő értelmezés ugyan a bíróságok helyett eljáró szervekre vonatkozik, de nyilvánvalóan alkalmazható kell hogy legyen az egyéb államhatalmi, illetve államigazgatási szervekre is. A panasz vizsgálata során az országgyűlési bizos általános helyettese megállapította, hogy a panaszos az ügy elintézése során iratbetekintési jogát gyakorolhatta, beadványait az önkormányazt illetékes osztálya kivizsgálta, az eljárás során hozott döntéseit az eljáró szerv megindokolta és az annak alapjául szolgáló jogszabályokat is megjelölte. Mindezekre tekintettel alkotmányos jogokkal összefüggő visszásság nem volt megállapítható. OBH 4414/1996. Nem sért alkotmányos jogot a „guberálás” szabálysértéssé nyilvánítása. Nem állapítható meg az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásság, ha a szabálysértési hatóság a bizonyítást szakszerűtlenül folytatja le, de az érintett hátrányt nem szenved. A panaszos a beadványában azt kifogásolta, hogy Kaposvár Megyei Jogú Város Önkormányzata rendelettel megtiltotta a „guberálást”, ezen kívül sérelmezte rendőrségi előállításának körülményeit is. Az állampolgári jogok országgyűlési biztosa megállapította, hogy szabálysértéssé olyan cselekményeket lehet nyilvánítani, melyek a társadalomra csekély fokban veszélyesek. Megállapította továbbá, hogy a „guberálás” szabálysértéssé nyilvánítása alkotmányos jogot nem sért, a közterületek és a magánterületek tisztántartásának biztosításával a társadalom közegészségügyi védelmét segíti elő. Az állampolgári jogok országgyűlési biztosa által a vizsgálatra felkért megyei rendőrfőkapitány megállapította, hogy a panaszost a járőrszolgálat Kaposváron az éjszakai órákban személyazonosságának igazolására szólította fel, melynek megtagadásáért előállították. Személyazonosságának megállapítása után elbocsátották, de szabálysértésért feljelentették. A szabálysértési feljelentés alapján személyazonosság igazolásának megtagadása szabálysértés miatt az elsőfokú szabálysértési hatóság a panaszosra tárgyalás tartása nélkül pénzbírságot szabott ki. A határozat ellen a panaszos kifogással élt, ezért az említett hatóság tárgyalást tartott, melynek során kihallgatták az egyik intézkedő rendőrt. A hatóság az eljárást azzal szüntette meg, hogy a szabálysértés elkövetése megnyugtatóan nem bizonyítható, és az eljárás folytatásától sem várható eredmény. A vizsgálat megállapította, hogy a szabálysértési eljárásban a bizonyítást szakszerűtlenül folytatták le, mert az intézkedő rendőrök közül csak az egyiket hallgatták ki, illetve a rendőrök és a panaszos szembesítése nem történt meg. Arra tekintettel azonban, hogy a megyei főkapitány az állampolgári jogok országgyűlési biztosa vizsgálatának lezárása előtt utasította a kapitányságvezetőt a jövőbeni szabálysértési eljárások törvényes lefolytatására, és panaszost más alkotmányos jogaival összefüggésben sérelem nem érte, az állampolgári jogok országgyűlési biztosa alkotmányos joggal kapcsolatos visszásságot nem állapított meg. OBH 4425/1996. I. Alkotmányos jogokkal összefüggő visszásságot okoz az államigazgatási ügyben eljáró szerv a jogbiztonság [Alkotmány 2. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes